b'\n_START_ARTICLE_\nRNK Zmaj Makarska\n_START_SECTION_\nPovijest\n_START_PARAGRAPH_\nKlub je osnovan 1921. godine kao Radni\xc4\x8dki nogometni klub Zmaj. Prvi predsjednik kluba bio je Ton\xc4\x8di Vuzio. Od godine 1993. do 1996. klub je nosio sponzorsko ime NK Zmaj-Euroherc, a ne\xc5\xa1to kasnije mijenja ime u HNK Zmaj. U velja\xc4\x8di 2015. vra\xc4\x87aju prefiks "radni\xc4\x8dki" u naziv kluba._NEWLINE_Zmaj postaje \xc4\x8dlan splitskoga podsaveza ve\xc4\x87 1922. godine. Godine 1949. osvaja kup Dalmacije. Tri puta je bio prvak splitskoga podsaveza. U sezoni 1954./55. sudjeluje u kvalifikacijama za ulazak u 2. ligu, ali ne uspijeva. U sezoni 1968./69. klub ostvaruje najve\xc4\x87i uspjeh igranjem u tada\xc5\xa1njoj 2. saveznoj ligi - jug, no uspijeva odigrati samo jednu sezonu._NEWLINE_Od 1979. godine Zmaj je bio sudionik jedinstvene dalmatinske lige u kojoj se natje\xc4\x8de dugi niz godina. Stvaranjem HNL-a Zmaj je uglavnom bio \xc4\x8dlan 2. HNL i 3. HNL, a u sezoni 2003./04. \xc4\x8dak i 1. \xc5\xbdNL Splitsko-dalmatinske._NEWLINE_10. travnja 2019. kadeti Zmaja postigli su veliki uspjeh. Plasirali su se u polufinale Hrvatskog kupa.\n_START_SECTION_\nStadion\n_START_PARAGRAPH_\nStadion na kojem nastupa RNK Zmaj zove se Gradski sportski centar, izgra\xc4\x91en 1960. godine, a dogra\xc4\x91en sa tribinama i podtribinskim prostorom za potrebe Mediteranskih igara u Splitu 1979. Kapacitet stadiona je oko 3.000 gledatelja.'